трябва да се използват, са определени в таблица 1.
 Повърхността на бутилката не трябва да се мие или бърше между отделните етапи.
 З.8. ПРИЕМЛИВИ РЕЗУЛТАТИ
 След горепосочената последователност от изпитвания бутилката се подлага на хидравлично налягане до разрушаване в съответствие с процедурата, описана в точка А.12 от настоящото приложение. Налягането на разрушаване на бутилката трябва да е не по-малко от 85 % от минималното налягане на разрушаване на конструкцията.
 Таблица 1
 Условия и последователност на изпитването
 Етап на изпитването
 Използвани среди
 Брой цикли на изменение на налягането
 Температура
 1
 Други течности
 —
 Като на околната среда
 2
 Потапяне
 1 875
 Като на околната среда
 3
 Въздух
 1 875
 Високо
 4
 Други течности
 —
 Като на околната среда
 5
 Потапяне
 1 875
 Като на околната среда
 6
 Въздух
 3 750
 Ниско
 7
 Други течности
 —
 Като на околната среда
 8
 Потапяне
 1 875
 Като на околната среда
 9
 Въздух
 1 875
 Високо
 10
 Други течности
 —
 Като на околната среда
 11
 Потапяне
 1 875
 Като на околната среда
 ПРИЛОЖЕНИЕ 3Б
 Резервоари за течно гориво — Изолирани с вакуум съдове за съхраняване в превозното средство на природен газ като гориво за моторни превозни средства
 1. ОБХВАТ
 В настоящото приложение се определят минималните изисквания към презареждащите се резервоари за течно гориво. Тези бутилки са предназначени само за съхраняване в превозните средства на течен природен газ, използван като гориво за моторните превозни средства, на които са монтирани. Резервоарите могат да се произвеждат от всякакъв вид аустенитна неръждаема стомана, с произволна конструкция или метод за производство, подходящи за определените условия на експлоатация.
 Резервоарите за ВПГ, обхванати от настоящото приложение, са класифицирани в клас 5.
 Условията на използване, на които резервоарите ще бъдат подложени, са описани подробно в точка 2.
 В настоящото приложение се приема работно налягане по-ниско от 26 МРа. Работното налягане (РН) може да се адаптира чрез изменяне на изпитвателното налягане с помощта на подходящ коефициент (отношение) с използване на следната формула:
 Ptest = 1,3 (WP + 0,1) [MPa]
 Експлоатационният срок на резервоарите се определя от производителя и може да се изменя в зависимост от приложението им.
 2. УСЛОВИЯ НА ЕКСПЛОАТАЦИЯ
 2.1. Общи положения
 2.1.1. Стандартни условия за експлоатация
 Стандартните условия за експлоатация, установени в настоящия раздел, се предлагат като основа при конструирането, производството, контрола, изпитванията и одобрението на типа на резервоарите, предназначени за постоянно монтиране върху превозните средства и за съхраняване при криогенна температура, на природния газ, използван като гориво в превозните средства.
 2.1.2. Използване на резервоарите
 С посочването на условия за експлоатация се цели също да се предостави информация на посочените по-долу лица за начина, по който резервоарите, произведени според настоящото правило, могат да се използват безопасно:
 а)
 производителите на резервоарите;
 б)
 собствениците на резервоарите;
 в)
 конструкторите или изпълнителите, отговарящи за монтирането на резервоарите;
 г)
 конструкторите или собствениците на оборудването, използвано за зареждане на резервоарите;
 д)
 доставчиците на природен газ; и
 е)
 регулаторните органи, в чиито компетенции е използването на бутилките.
 2.1.3. Периодично окачествяване
 Препоръките за периодичното окачествяване чрез визуален контрол или изпитване по време на експлоатационния срок се предоставят от производителя